Әгәр ҙә изге ҡатын диндар булһа, ире уны яратып бөтөрмәһә лә, уның өсөн иң хәйерлеһе — ул ҡатынды кәмһетмәйенсә уның менән яҡшы булыуы. Эйе, ул ир-ат ҡатынын яратырға үҙен мәжбүр итә алмай, ләкин уның менән күркәм булырға, ҡатынының яҡшы яҡтарын ғына күрергә булдыра ала. Һәм ваҡыт уҙып ҡатынының оҡшамаған яҡтары ошо яҡшы яҡтар менән ҡаплана, хатта ул уларҙы күрмәй башлай. Шулай уҡ заманалар үтеп улар араһына өлфәт керә, ә өлфәт кергән йөрәккә мәхәббәтең инеүе оҙаҡ түгел.